***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 51. schôdza výboru

 CRD: 1174/2014

**303**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 18. novembra 2014**

k vládnemu návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony (tlač 1051)

 **Výbor Národnej rady Slovenskej republiky**

 **pre pôdohospodárstvo a životné prostredie**

 **A. s ú h l a s í**

s vládnym návrhom zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony (tlač 1051) s týmito pripomienkami:

K Čl. I bodu 4.

V Čl. I bod 4. znie:

„4. § 1 sa dopĺňa odsekom 4, ktorý znie:

„(4) Tento zákon upravuje podmienky prepravy vody odobranej z vodných útvarov nachádzajúcich sa na území Slovenskej republiky cez hranice Slovenskej republiky na osobnú spotrebu a na poskytnutie humanitárnej pomoci a pomoci v núdzových stavoch.1c)“.

Poznámka pod čiarou k odkazu 1c znie:

„1c) Čl. 4 ods. 2 Ústavy Slovenskej republiky.“.“

Úprava § 1 ods. 4 súvisí so schválením vládneho
 návrhu ústavného zákona, ktorým sa dopĺňa Ústava Slovenskej č. 460/1992 Zb. v znení neskorších predpisov.

K Čl. I bodu 9.

 V Čl. I bode 9. v § 2 písm. ab) sa vypúšťajú slová „a prioritné nebezpečné látky“.

Prioritné nebezpečné látky sú súčasťou prioritných
látok podľa § 2 písm. y) a sú uvedené ZOZNAME II prílohy č. 1.

V čl. I sa za bod 9 vkladá nový bod 10, ktorý znie:

„10. Poznámky pod čiarou k odkazom 6 a 7 znejú:

„6) § 17 zákona č. 355/2007 Z. z. o ochrane, podpore a rozvoji verejného zdravia o zmene a doplnení niektorých zákonov v znení neskorších predpisov.

7) Zákon č. 538/2005 Z. z. o prírodných liečivých vodách, prírodných liečebných
kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I 10. bode sa na konci pripája tento text:

„Poznámka pod čiarou k odkazu 10 znie:

„10) Nariadenie vlády Slovenskej republiky č. 269/2010 Z. z., ktorým sa ustanovujú
požiadavky na dosiahnutie dobrého stavu vôd v znení nariadenia vlády Slovenskej republiky č. 398/2012 Z. z.“.“.

Legislatívno-technická úprava. V súvislosti s ich zaradením v chronologickom poradí.

V čl. I sa za bod 10 vkladá nový bod 11, ktorý znie:

„11. Poznámka pod čiarou k odkazu 13 znie:

„13) Zákon č. 122/2013 Z. z. o ochrane osobných údajov a o zmene a doplnení niektorých
 zákonov v znení zákona č. 84 /2014 Z. z.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I., 11. bode § 4c ods. 11 sa slová „zoznamu uvedeného v prílohe č. 1b“ nahrádzajú slovami „Zoznamu znečisťujúcich látok alebo iónov a ich ukazovateľov uvedeného v prílohe č. 1b“.

Ide o legislatívno-technickú pripomienku, ktorou sa precizuje navrhovaný text.

V čl. I, 13. bode § 4c ods. 13  v písm. c) sa slovo „minimálny“ nahrádza slovami „minimálny zoznam uvedený v prílohe č. 1b,“ a slovo „minimálne“ sa nahrádza slovami „minimálne Zoznamu znečisťujúcich látok alebo iónov a ich ukazovateľov uvedený v prílohe č. 1b“.

Ide o legislatívno-technickú pripomienku, ktorou sa precizuje navrhovaný text.

V čl. I sa za bod 15 vkladá nový bod 16, ktorý znie:

„16. Poznámky pod čiarou k odkazom 16 až 18 znejú:

„16) Zákon č. 569/2007 Z. z. v znení neskorších predpisov.

17) Nariadenie vlády Slovenskej republiky č. 354/2006 Z. z., ktorým sa ustanovujú
 požiadavky na vodu určenú na ľudskú spotrebu a kontrolu kvality vody určenej na
 ľudskú spotrebu v znení nariadenia vlády Slovenskej republiky č. 496/2010 Z. z.

18) § 19 ods. 1 a 2 zákona č. 355/2007 Z. z. v znení neskorších predpisov.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I sa za bod 15 vkladá nový bod 16, ktorý znie:

„16. V § 8 ods. 5 sa slová „§ 36 ods. 5, 12 a 14“ nahrádzajú slovami „§ 36 ods. 8, 15 a 17“.“.

Legislatívno-technická úprava vnútorných odkazov v súvislosti s vložením nových odsekov do § 36 (54. bod návrhu zákona).

Nasledujúce body sa primerane prečíslujú.

 K Čl. I bodu 18.

V Čl. I bode 18. v § 11 ods. 8 písm. b) sa za slovami „v povolení“ vkladajú slová „na niektoré činnosti podľa § 23“.

Úpravou znenia sa konkretizuje druh povolenia.

V čl. I sa za bod 23 vkladá nový bod 24, ktorý znie:

„24. Poznámka pod čiarou k odkazu 22 znie:

„22) Zákon č. 539/2008 Z. z. o podpore regionálneho rozvoja.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I, 24. bode § 16 ods. 6 písm. b) v treťom bode sa slová „je prevážený prínosom“ nahrádzajú slovami „prevažuje nad prínosom“.

Ide o legislatívno-technickú pripomienku, ktorou sa navrhovaný text zosúlaďuje s čl. 4 ods. 7 písm. c) smernice Európskeho parlamentu a Rady 2000/60/ES.

K Čl. I bodu 24.

V Čl. I bode 24. v § 16 ods. 6 písm. b) treťom bode sa slová „nadradené verejným“ nahrádzajú slovami „nadradeným verejným“.

Úprava je v súlade s článkom 4.7 Rámcovej smernice vode.

K Čl. I bodu 25.

 V Čl. I bod 25. znie:

 „25. V § 17 ods. 1 sa za písmeno i) vkladá nové písmeno j), ktoré znie:

 „j) používanie povrchových vôd alebo podzemných vôd pri ťažbe alebo úprave piesku,
 štrku alebo iných nevyhradených nerastov,“.

 Doterajšie písmeno j) sa označuje ako písmeno k).

Úprava § 17 ods. 1 súvisí so schválením vládneho návrhu ústavného zákona, ktorým sa dopĺňa Ústava Slovenskej č. 460/1992 Zb. v znení neskorších predpisov.

K Čl. I bodu 26.

V Čl. I bod 26. znie:

„26. Za § 17 sa vkladá § 17a, ktorý vrátane nadpisu znie:

„§ 17a

Preprava vody na osobnú spotrebu a preprava vody na poskytnutie humanitárnej pomoci a pomoci v núdzových stavoch

 Využívanie vody odobratej z vodných útvarov nachádzajúcich sa na územní Slovenskej republiky na prepravu dopravnými prostriedkami alebo potrubím cez hranice Slovenskej republiky sa zakazuje1c) okrem prípadov uvedených v odsekoch 2 až 5.

Preprava vody odobratej z vodných útvarov nachádzajúcich sa na území Slovenskej republiky cez hranice Slovenskej republiky je možná len na osobnú spotrebu a na poskytnutie humanitárnej pomoci24a) a pomoci v núdzových stavoch.24b)

Preprava vody odobratej z vodných útvarov nachádzajúcich sa na území Slovenskej republiky cez hranice Slovenskej republiky na osobnú spotrebu je možná na použitie na pitné účely v objeme najviac 20 litrov na osobu.

Preprava vody odobratej z vodných útvarov nachádzajúcich sa na území Slovenskej republiky cez hranice Slovenskej republiky na poskytnutie humanitárnej pomoci a pomoci v núdzových stavoch je možná len za splnenia podmienok:

výber vodného útvaru na odber vody musí byť uskutočnený s ohľadom na jeho stav, ktorý sa nesmie odberom vody zhoršiť,

musí byť zachované prednostné určenie vodného útvaru na odber vody na pitné účely pre obyvateľov Slovenskej republiky,

odberom vody z vodného útvaru nesmie byť ohrozené zabezpečenie súčasnej potreby a výhľadovej potreby vody pre obyvateľov na pitné účely a na iné využívanie vody z dotknutého vodného útvaru.

Poskytnutie humanitárnej pomoci a pomoci v núdzových stavoch podľa odseku 4 sa obmedzuje na čas nevyhnutný na ich zabezpečenie.“.

Poznámky k odkazom 24a a 24b znejú:

„24a) Zákon č. 617/2007 Z. z. o oficiálnej rozvojovej pomoci a o doplnení zákona č.
 575/2001 Z. z. o organizácii činnosti vlády a organizácii ústrednej štátnej správy
 v znení neskorších predpisov v znení zákona č. 545/2010 Z. z.

 24b) Ústavný zákon č. 227/2002 Z. z. o bezpečnosti štátu v čase vojny, vojnového stavu,
 výnimočného stavu a núdzového stavu v znení neskorších predpisov.“.

Úprava § 17a súvisí so schválením vládneho návrhu
ústavného zákona, ktorým sa dopĺňa Ústava Slovenskej č. 460/1992 Zb. v znení neskorších predpisov.

V čl. I sa za bod 28 vkladá nový bod 29, ktorý znie:

„29. Poznámka pod čiarou k odkazu 25 znie:

„25) § 3 zákona č. 355/2007 Z. z.“.“.

Legislatívno-technická úprava. V súvislosti *s ich zaradením v chronologickom poradí.*

Nasledujúce body sa primerane prečíslujú.

V čl. I, 35. bode [§ 21 ods. 2 písm. d)] sa na konci pripájajú tieto slová: „a slová „§ 36 ods. 9“ sa nahrádzajú slovami „§ 36 ods. 12“.“.

Legislatívno-technická úprava v súvislosti s vložením nových odsekov do § 36 (54. bod návrhu zákona).

V čl. I, 40. bode § 23 ods. 2 sa slovo „pričom“ nahrádza slovami „správca vodného toku pri zabezpečovaní týchto činností“.

Precizovanie textu.

V čl. I sa za bod 42 vkladá nový bod 43, ktorý znie:

„43. Poznámka pod čiarou k odkazu 32 znie:

„32) § 66 zákona č. 50/1976 Zb. v znení neskorších predpisov.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I, 44. bode § 26 ods. 8 sa za slovami „na cudzom pozemku“ čiarka nahrádza bodkočiarkou.

Časť vety za slovami „na cudzom pozemku“ síce súvisí s predchádzajúcou časťou vety, ale rieši inú skutočnosť, a preto je potrebné tieto časti vety oddeliť bodkočiarkou.

V čl. I sa za bod 44 vkladá nový bod 45, ktorý znie:

„45. Poznámky pod čiarou k odkazom 38 a 39 znejú:

„38) § 2 zákona č. 569/2007 Z. z.

39) Zákon č. 326/2005 Z. z. v znení neskorších predpisov.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I sa za bod 49 vkladá nový bod 50, ktorý znie:

„50. Poznámky pod čiarou k odkazom 44 a 45 znejú:

„44) Zákon č. 355/2007 Z. z. v znení neskorších predpisov.

45) § 13 zákona č. 355/2007 Z. z. v znení neskorších predpisov.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

K Čl. I bodu 54.

 V Čl. I bode 54. v § 36 ods. 2 posledná veta znie: „Použitie individuálneho systému alebo iného primeraného systému v povolení pri vodotesných žumpách odôvodní orgán štátnej správy a pri malých čistiarňach odpadových vôd orgán štátnej vodnej správy.“.

 Úprava vety vyplýva z rozličných kompetencií orgánu štátnej vodnej správy a orgánu štátnej správy ako všeobecného stavebného úradu pri povoľovaní použitia individuálnych systémov a iných primeraných systémov.

 K Čl. I, bodu 54

V čl. I, bode 54. § 36 odsek 4 znie:

„(4) Povolenie na stavbu iného primeraného systému alebo individuálneho systému podľa odsekov 2 a 3 možno vydať len na dobu určitú. V lokalitách, kde je vybudovaná a uvedená do prevádzky verejná kanalizácia sa po skončení platnosti povolenia toto predlžovať nebude.“

Ak si stavebník na základe povolenia vybuduje čističku, alebo vodotesnú žumpu do vybudovania a uvedenia verejnej kanalizácie do prevádzky, povinnosť napojiť sa na verejnú kanalizáciu vznikne pre neho dňom skončenia platnosti povolenia a nie dňom uvedenia kanalizácie do prevádzky.

V čl. I za bod 55 sa vkladá nový bod 56, ktorý znie:

„56. V § 36 ods. 6 sa za slová „98/15/ES“ vkladá čiarka a slová „a nariadenia Európskeho parlamentu a Rady 1882/2003/ES“ sa nahrádzajú slovami „nariadenia Európskeho parlamentu a Rady (ES) 1882/2003 a nariadenia Európskeho parlamentu a Rady (ES) č. 1137/2008“.“.

Ide o legislatívno-technickú pripomienku, ktorou sa zohľadňuje novelizácia smernice Rady 91/271/EHS z 21. mája 1991 o čistení komunálnych odpadových vôd.

Nasledujúce body sa primerane prečíslujú.

V čl. I sa za bod 55 vkladá nový bod 56, ktorý znie:

„56. V § 36 ods. 9 sa slová „odseku 5“ nahrádzajú slovami „odseku 8“.“.

Legislatívno-technická úprava v súvislosti s vložením nových odsekov do § 36 (54. bod návrhu zákona).

Nasledujúce body sa primerane prečíslujú.

V čl. I sa za bod 58 vkladá nový bod 59, ktorý znie:

„59. V § 36 ods. 16 sa slová „odseku 5“ nahrádzajú slovami „odseku 8“.“.

Legislatívno-technická úprava v súvislosti s vložením nových odsekov do § 36 (54. bod návrhu zákona).

Nasledujúce body sa primerane prečíslujú.

V čl. I sa za bod 71 vkladá nový bod 72, ktorý znie:

„72. Poznámka pod čiarou k odkazu 57 znie:

„57) Zákon č. 7/2010 Z. z. o ochrane pred povodňami v znení zákona č. 180/2013 Z. z.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

 K Čl. I bodu 83.

V Čl. I  bode83. v § 56b ods. 2 sa vypúšťa písmeno e).

Písmeno e) je nadbytočné vzhľadom na znenie písmena b),ktoré obsahuje aj dôvod zrušenia osvedčenia o odbornej spôsobilosti.

V čl. I, 85. bode § 56d úvodnej vete sa za slovo „výkone“ vkladá slovo „odborného“, v písmene c) sa za slová „zabezpečuje výkon“ a za slová „poverená výkonom“ vkladajú slová „odborného technicko-bezpečnostného“ a v písmene f) sa slová „§ 56 ods. 2“ nahrádzajú slovami „§ 56c ods. 2“.

Legislatívno-technická pripomienka. Zjednotenie terminológie. Oprava vnútorného odkazu.

K Čl. I bodom 93. a 94.

 V Čl. I sa body93. a 94. vypúšťajú.

 Doterajšie body sa primerane prečíslujú.

 Schválením vládneho návrhu ústavného zákona, ktorým sa dopĺňa Ústava Slovenskej č. 460/1992 Zb. v znení neskorších predpisov sa tieto body stávajú bezpredmetné.

V čl. I sa za bod 98 vkladá nový bod 99, ktorý znie:

„99. V § 64 sa vypúšťa písmeno b).

Doterajšie písmená c) a d) sa označujú ako písmená b) a c).“.

Legislatívno-technická úprava v súvislosti s vypustením § 9 ods. 3 (čl. I, 17. bod návrhu zákona).

Nasledujúce body sa primerane prečíslujú.

V čl. I, 99. bode (§ 73 ods. 3) v poznámke pod čiarou k odkazu 64a sa slová „§ 24 až 27“ nahrádzajú slovami „§ 24“.

Legislatívno-technická úprava poznámky pod čiarou; po poslednej novele zákona č. 24/2006 Z. z. schválenej na októbrovej schôdzi (tlač 1089) už zákon č. 24/2006 Z. z. neobsahuje § 26 a 27.

V čl. I sa za bod 99 vkladá nový bod 100, ktorý znie:

„100. Poznámka pod čiarou k odkazu 65 znie:

„65) Zákon č. 137/2010 Z. z. o ovzduší v znení neskorších predpisov.“.“.

Legislatívno-technická úprava. V súvislosti s ich zaradením v chronologickom poradí.

Nasledujúce body sa primerane prečíslujú.

V čl. I, 100. bode sa na konci pripája tento text:

„Poznámka pod čiarou k odkazu 66 znie:

„66)Zákon č. 39/2013 o integrovanej prevencii a kontrole znečisťovania
 životného prostredia a o zmene a doplnení niektorých zákonov v znení
 neskorších predpisov.“.“.

Legislatívno-technická úprava; aktualizácia poznámky pod čiarou.

K Čl. I bodu 102.

V Čl. I sa za bod 102. vkladá nový bod 103., ktorý znie:

„103. V § 74 ods. 1 sa za písmeno m) vkladá nové písmeno n), ktoré znie:

 „n) prepraví vodu odobratú z vodných útvarov nachádzajúcich sa na území Slovenskej republiky cez hranice Slovenskej republiky v rozpore s § 17a,“.

 Doterajšie písmeno n) sa označuje ako písmeno o).“.

V tejto súvislosti sa vykoná legislatívno-technická úprava vnútorného odkazu v čl. I, 103. bode § 75 ods. 7 – slová „písm. n)“ sa nahradia slovami „písm. o)“.

Doterajšie body sa primerane prečíslujú.

 Ustanovenie § 74 ods. 1 sa dopĺňa novým správnym

 deliktom za porušenie ustanovení § 17a.

V Čl. I bodu 103.

 V Čl. I bode 103.sa § 75 dopĺňa odsekom 10, ktorý znie:

 „(10) Pokutu podľa § 74 ods. 1 písm. n) možno uložiť od 33 000 eur do 100 000 eur; súčasne sa zruší povolenie na užívanie vôd.“.

V § 75 ods. 1 ods. 1 písm. n) sa určuje výška pokuty za porušenie ustanovení § 17a.

V čl. I sa za bod 104 vkladá nový bod 105, ktorý znie:

„105. V § 77 ods. 1 písm. j) sa slová „§ 36 ods. 12“ nahrádzajú slovami „§ 36 ods. 15“.“.

Legislatívno-technická úprava v súvislosti s vložením nových odsekov do § 36 (54. bod návrhu zákona).

Nasledujúce body sa primerane prečíslujú.

V čl. I, 105. bode § 77 ods. 1 písm. l) sa vypúšťajú slová „všeobecne záväznou“.

Zosúladenie so zákonom č. 180/2013 Z. z. o organizácii miestnej štátnej správy a o zmene a doplnení niektorých zákonov, v súlade s ktorým okresné úrady vydávajú „vyhlášky“ a nie „všeobecne záväzné vyhlášky“.

K Čl. I bodu 108.

 V Čl. I sa vypúšťa bod 108.

 Doterajšie body sa primerane prečíslujú.

§ 78 ods. 3 písm. a) o množstvách pre spoplatnenia odberov povrchových vôd sa ponechávajú podľa platného zákona a preto tento novelizačný bod je nadbytočný*.*

K Čl. I bodu 110.

V Čl. I bode 110. v § 78 odsek 4 znie:

 „(4) Výška platieb za užívanie povrchových vôd sa podľa

 a) odseku 3 písm. a) až c), okrem odberov povrchových vôd na zavlažovanie poľnohospodárskej pôdy, určuje na základe rozhodnutia Úradu pre reguláciu sieťových odvetví podľa osobitného predpisu,70) ktoré sa oznamuje užívateľom povrchových vôd najneskôr do 15. decembra bežného roka, ktorý predchádza roku, v ktorom sa tieto platby uplatňujú; výška finančnej náhrady za odbery povrchových vôd na zavlažovanie poľnohospodárskej pôdy sa určuje postupom ustanoveným pre platenie poplatkov za užívanie vôd podľa § 79 ods. 7 až 9,

b) odseku 3 písm. d) určuje osobitným postupom,

c) odseku 3 písm. e) a f) určuje podľa osobitného predpisu.70a)“.

Úprava § 78 ods. 4 nadväzuje na vypustenie bodu 108.

V čl. I, 110. bode (§ 78 ods. 4 a 5) v úvodnej vete k poznámkam pod čiarou sa slová „k odkazom 70a“ nahrádzajú slovami „k odkazom 70, 70a“, medzi poznámky sa  vkladá tento text: „70) § 2 písm. a) štvrtý bod zákona č. 250/2012 o regulácii v sieťových odvetviach.“ a v poznámke pod čiarou k odkazu 70c sa za slová „a plemenitbe“ vkladajú tieto slová: „hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov“.“

Legislatívno-technická úprava; doplnenie poznámky z čl. I, 127. bodu. V súvislosti s ich zaradením v chronologickom poradí a úprava názvu zákona č. 194/1998 Z. z.

 K Čl. I bodu 111.

V Čl. I bod 111. znie:

„111. V § 78 ods. 6 sa slová „a), b), c) a e) nahrádzajú slovami „a) až c), e) a f) a finančná náhrada za odbery  povrchových vôd na zavlažovanie  poľnohospodárskej pôdy“.

Upresňuje sa zdroj príjmu správcu vodného toku o finančnú náhradu za odbery povrchových vôd na zavlažovanie poľnohospodárskej pôdy.

K Čl. I bodu 117.

 V Čl. I bode 117. v § 79 ods. 7 prvá a druhá veta znejú: „Poplatky za užívanie vôd vrátane poplatkov za odbery podzemných vôd na zavlažovanie poľnohospodárskej pôdy sú príjmom Environmentálneho fondu,71) ktorý koná vo veciach vyberania a vymáhania týchto poplatkov. Vo veciach určovania skutočnej výšky poplatkov za užívanie vôd koná správca vodohospodársky významných vodných tokov podľa osobitného predpisu.72)“.

Ustanovuje sa nový subjekt na vyberanie a vymáhanie poplatkov za užívanie vôd, ktorým je Environmentálny fond.

K Čl. I bodu 118.

V Čl. I bode 118. úvodná veta znie: „§ 80d vrátane nadpisu znie:“, súčasne sa v nadpise paragrafu slová „§ 80e“ nahrádzajú slovami „§ 80d“ a na konci sa pripájajú odseky 5 a 6, ktoré znejú:

 „(5) Konania vo veciach poplatkov za odbery podzemných vôd a poplatkov za vypúšťanie odpadových vôd začaté a právoplatne neukončené do 14. januára 2015 sa dokončia podľa zákona účinného do 14. januára 2015.

 (6) Konania vo veciach vydania výkazu o výške nedoplatkov alebo o výške preplatkov
 za odbery podzemných vôd za rok 2014 a za vypúšťanie odpadových vôd do povrchových vôd za rok 2015 sa vykonajú podľa zákona účinného do 14. januára 2015.“.

Vzhľadom na body 6 a 30 je § 80d už nadbytočný. Doplniť odseky 5 a 6 je potrebné prijať pre
právoplatne neukončené konania vo veciach poplatkov za odbery podzemných vôd a poplatkov za vypúšťanie odpadových vôd a vo veciach vydania výkazu o výške nedoplatkov alebo o výške preplatkov do 14. januára 2015*.*

K Čl. I bodu 119.

 V Čl. I bode 119. v § 81 ods. 1 písm. e) sa vypúšťajú slová „§ 17a,“.

Schválením vládneho návrhu ústavného zákona, ktorým sa dopĺňa Ústava Slovenskej č. 460/1992 Zb. v znení neskorších predpisov sa vnútorný odkaz na § 17a vypúšťa.

K Čl. I bodu 122.

V Čl. I bode 122. v prílohe č. 1a prvom bode v tabuľke v stĺpci „Normy kvality“ sa slová „0,1 g/l“ nahrádzajú slovami „0,1 µg/l“ a slová „0,5 g/l“ sa nahrádzajú slovami „0,5 µg/l“.

 Označenie jednotky „g/l“ sa opravuje na jednotku „µg/l“.

V čl. I za bod 125 sa vkladá nový bod 126, ktorý znie:

„126. V  prílohe č. 6 body 1, 2, 3, 4 a 6 znejú:

„1. Smernica Rady 91/271/EHS z 21. mája 1991 o čistení mestských odpadových vôd (Ú. v. ES L 135, 30.05.1991) v znení smernice Komisie 98/15/ES z 27. februára 1998 (Ú. v. ES L 67, 07.03.1998) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú.v. EÚ L 284, 31.10.2003) v znení nariadenia Európskeho parlamentu a Rady (ES) č. 1137/2008 z 22. októbra 2008 (Ú.v. EÚ L 311, 21.11.2008).

 2. Smernica Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov (Ú. v. ES L 375, 31.12.1991) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú. v. EÚ L 284, 31.10.2003) v znení nariadenia Európskeho parlamentu a Rady (ES) č. 1137/2008 z 22. októbra 2008 (Ú.v. EÚ L 311, 21.11.2008).

 3. Smernica Rady 98/83/EHS z 3. novembra 1998 o kvalite vody určenej pre ľudskú spotrebu (pitná voda) (Ú.v. ES L 330, 05.12.1998) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú.v. EÚ L 284, 31.10.2003) v znení nariadenia Európskeho parlamentu a Rady č. 596/2009 z 18. júna 2009 (Ú.v. EÚ L 188, 18.7.2009).

4. Smernica 2000/60/ES Európskeho parlamentu a Rady z 23. októbra 2000, ktorou sa ustanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, 22.12.2000) v znení rozhodnutia č. 2455/2001/ES Európskeho parlamentu a Rady z 20. novembra 2001 (Ú.v. ES L 331, 15.12.2001) v znení smernice Európskeho parlamentu a Rady 2008/32/ES z 11. marca 2008 (Ú.v. EÚ L 81, 20.3.2008) v znení smernice Európskeho parlamentu a Rady 2008/105/ES zo 16. decembra 2008 (Ú.v. EÚ L 348, 24.12.2008) v znení smernice Európskeho parlamentu a Rady 2009/31/ES z 23. apríla 2009 (Ú.v. EÚ L 140, 5.6.2009) v znení smernice Európskeho parlamentu a rady 2013/39/EÚ z 12. augusta 2013 (Ú.v. EÚ L 226, 24.8.2013) v znení smernice Rady 2013/64/EÚ zo 17. decembra 2013 (Ú.v. EÚ L 353, 28.12.2013).

6. Smernica Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS (Ú.v. EÚ L 64, 4.3.2006) v znení nariadenia Európskeho parlamentu a Rady (ES) č. 596/2009 z 18. júna 2009 ( Ú.v. EÚ L 188, 18.7.2009).“.“.

Ide o legislatívno-technickú pripomienku, ktorou sa spresňuje citácia právne záväzných aktov Európskej únie v súlade so zákonom č. 416/2004 Z. z. o Úradnom vestníku Európskej únie a so zaužívanou praxou.

Nasledujúce body sa primerane prečíslujú.

V čl. I 126. bod znie:

„126. V prílohe č. 6 body 7 a 9 znejú:

„7. Smernica Európskeho parlamentu a Rady 2008/105/ES zo 16. decembra 2008 o environmentálnych normách kvality v oblasti vodnej politiky, o zmene a doplnení a následnom zrušení smerníc Rady 82/176/EHS, 83/513/EHS, 84/156/EHS, 84/491/EHS a 86/280/EHS a o zmene a doplnení smernice Európskeho parlamentu a Rady 2000/60/ES (Ú.v. EÚ L 348, 24.12.2008) v znení smernice Európskeho parlamentu a Rady 2013/39/EÚ zo 12. augusta 2013 (Ú.v. EÚ L 226, 24.8.2013).

9. Smernica Európskeho parlamentu a Rady 2009/31/ES z 23. apríla 2009 o geologickom ukladaní oxidu uhličitého a o zmene a doplnení smernice Rady 85/337/EHS, smerníc Európskeho parlamentu a Rady 2000/60/ES, 2001/80/ES, 2004/35/ES, 2006/12/ES, 2008/1/ES a nariadenia (ES) č. 1013/2006 (Ú.v. EÚ L 140, 5.6.2009) v znení smernice Európskeho parlamentu a Rady 2011/92/EÚ z 13. decembra 2011 (Ú.v. EÚ L 26, 28.1.2012).“.“.

Ide o legislatívno-technickú pripomienku, ktorou sa spresňuje citácia právne záväzného aktu Európskej únie s ohľadom na novelizácie právnych aktov v súlade so zaužívanou praxou.

V čl. I sa 127. bod vypúšťa.

Vypustenie sa navrhuje z dôvodu, že citácie jednotlivých poznámok pod čiarou obsiahnuté v tomto bode boli chronologicky zaradené ako samostatné novelizačné body. V súvislosti s ich zaradením v chronologickom poradí.

K Čl. II

 Čl. II sa vypúšťa.

Doterajšie Čl. III a IV sa označujú ako Čl. II a III.

 V súvislosti s vypustením Čl. II sa upraví názov zákona.

 Schválením vládneho návrhu ústavného zákona, ktorým sa dopĺňa Ústava Slovenskej č. 460/1992 Zb. v znení neskorších predpisov sa tento článok stal bezpredmetným.

V čl. IV sa slová „1. októbra 2014“ nahrádzajú slovami „15. januára 2015“.

V súvislosti s tým sa vykonajú nasledovné zmeny:

V čl. I, 118. bode § 80e nadpise a § 80e ods. 3 sa slová „1. októbra 2014“ nahrádzajú slovami „15. januára 2015“.

V čl. I, 118. bode § 80e ods. 1, 2 a 3 sa slová „30. septembra 2014“ nahrádzajú slovami „14. januára 2015“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

 **B. o d p o r ú č a**

 **Národnej rade Slovenskej republiky**

vládny návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony (tlač 1051) **schváliť s pripomienkami.**

Ľuboš **Martinák** Martin **F e c k o**

overovateľ výboru predseda výboru